stanford-oval/wikipedia huggingface dataset:
รัฐศาสตร์ กรสูต

| รัฐศาสตร์ กรสูต |
| --- | --- |
เกิด: 1 มกราคม พ.ศ. 2519 (48 ปี)
คู่สมรส: ศุภากร หล่อพิพัฒน์   (2563 - ปัจจุบัน)
บุตร: 1 คน
อาชีพ: นักร้อง, นักแสดง, นักวิชาการ, ผู้บริหาร, ยูทูบเบอร์
ปีที่แสดง: พ.ศ. 2537 - ปัจจุบัน
สังกัด: จีเอ็มเอ็ม แกรมมี่
ดร.รัฐศาสตร์ กรสูต (ชื่อเล่น: เปปเปอร์) ปัจจุบันดำรงตำแหน่งรองผู้อำนวยการใหญ่สำนักงานส่งเสริมเศรษฐกิจดิจิตอล(DEPA) ซึ่งเป็นหน่วยงานในสังกัดกระทรวงดิจิทัลเพื่อเศรษฐกิจและสังคม มีชื่อเสียงด้านวิชาการและการบริหารด้าน IT และ Digital จากหน่วยงานภาครัฐและเอกชน เคยเป็นนักร้อง นักแสดง และนายแบบ เชื้อสายไทย จีน และเยอรมัน มีชื่อเสียงจากการเป็นสมาชิกบอยแบนด์ ยูเอชที เมื่อปี พ.ศ. 2537 และจากการเป็นนักแสดงสังกัด เอ็กแซ็กท์ ในเครือจีเอ็มเอ็ม แกรมมี่ เป็นอาจารย์สอนอยู่ที่ วิทยาลัยนวัตกรรม มหาวิทยาลัยธรรมศาสตร์, อดีตเคยเป็นผู้อำนวยการเว็บไซต์ sanook.com ให้บริษัท Sanook Online Limited จำกัด และ ผู้จัดการประจำประเทศไทย (Country Manager) ของบริษัท LINE Corporation
ประวัติ

รัฐศาสตร์ กรสูต มีชื่อเล่นว่า เปปเปอร์ เกิดเมื่อวันที่ 1 มกราคม พ.ศ. 2519 เคยเป็นสมาชิกบอยแบนด์ ยูเอชที เมื่อปี พ.ศ. 2537 และนักแสดงสังกัดเอ็กแซ็กท์ ในเครือจีเอ็มเอ็ม แกรมมี่ และเป็นอาจารย์สอนอยู่ที่ วิทยาลัยนวัตกรรม มหาวิทยาลัยธรรมศาสตร์, วิทยาลัยนานาชาติ มหาวิทยาลัยกรุงเทพ,  สาขาวิชา Computer Business หลักสูตรบริหารธุรกิจภาคภาษาอังกฤษ มหาวิทยาลัยเกษมบัณฑิต รวมถึงเป็นผู้บริหารบริษัทไอที
ประวัติ > การศึกษา

มัธยมศึกษา : โรงเรียนสามเสนวิทยาลัย
ปริญญาตรี : สาขาบริหารรัฐกิจ คณะรัฐศาสตร์ มหาวิทยาลัยธรรมศาสตร์
ปริญญาโท : คณะระบบข้อมูลสารสนเทศ สาขาวิศวกรรมซอฟต์แวร์ (Master of Information System - Software Engineering) (เกียรตินิยม - Graduated with honors) มหาวิทยาลัยเดอพอล ชิคาโก, รัฐอิลลินอย สหรัฐอเมริกา ระหว่างปี พ.ศ. 2543-พ.ศ. 2545
ปริญญาเอก : สาขา Curriculum and Instruction (C&I) จาก คณะศึกษาศาสตร์ มหาวิทยาลัยเกษตรศาสตร์
ผลงานเพลง

พ.ศ. 2537 - ยูเอชที อัลบั้ม ดูดีดีนะเพื่อน
พ.ศ. 2538 - อัลบั้มพิเศษ 6.2.12
พ.ศ. 2539 - ยูเอชที อัลบั้ม ซัมเมอร์ ไทม์
พ.ศ. 2546 - ยูเอชที อัลบั้ม ทูยู (2U)
พ.ศ. 2547 - ยูเอชที อัลบั้ม เรด เมสเสจ
เพลงประกอบละคร
เพลงประกอบละคร เล่ห์รตี
เพลง ยืนยัน
เพลงประกอบละคร บ่วงรัก
เพลง ขอโทษ
เพลงประกอบละคร รักหลอกๆ อย่าบอกใคร
เพลง หลอกตัวเอง
ผลงานการแสดง > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | ออกอากาศ | รับบทเป็น |
| 2537 | สะพานข้ามดาว | ช่อง 7 | พาสน์ |
| 2547 | เล่ห์รตี | ช่อง 5 | เสกข์ |
| 2547 | วังน้ำวน | ช่อง 3 | กลางชล |
| 2548 | บ่วงรัก | ช่อง 5 | ชนะศึก |
| 2548 | รักหลอก ๆ อย่าบอกใคร | ช่อง 5 | กร |
| 2549 | ลอดลายมังกร | ช่อง 5 | ชาญชัย |
| 2550 | มายาพิศวาส | ช่อง 5 | น.พ. อิศรา มหเวช |
| 2550 | สาวบ้านไร่กับนายไฮโซ | ทีไอทีวี | มหาสมุทร |
| 2551 | สะใภ้ก้นครัว | ช่อง 7 | แทนไท |
| 2552 | ชิงชัง | ช่อง 5 | อิน |
| 2553 | โรงแรมผี | ช่อง 5 | ปริญญา |
| 2553 | สาวใช้ไฮเทค | ช่อง 7 | ดนุ |
| 2554 | ตลาดอารมณ์ | ช่อง 5 | พิชิต พิชิตสรเดช |
| 2554 | สามสาวเจ้าเสน่ห์ | ช่อง 9 | เชพนิก |
| 2559 | ระบำไฟ | ช่อง 8 | พยส |
ผลงานการแสดง > ซิทคอม

หกตกไม่แตก (ช่อง 7) รับบทเป็น กัน
บ้านนี้มีรัก (รับบทเป็น แทน แฟนใหม่ของเบญ)
เป็นต่อ (รับบทเป็น ต๊ะ เพื่อนและคู่ปรับของเป็นต่อ)
ผู้กองเจ้าเสน่ห์ (รับบทเป็น "ผู้กองเพชร" ผู้กองหนุ่มผู้มีความลับปิดบังอยู่)
ร็อกมือขวา (รับบทเป็น "พสุธา,สุ" เพื่อนของสายชล น้องของอำพล)
ผลงานการแสดง > มิวสิควีดีโอ

เพลง รู้ได้ยังไง อำพล ลำพูน (2536)
ผลงานการแสดง > พิธีกร

รายการ CAPP ทางช่องยูทูบ CAPP Official คู่กับ ศุภากร หล่อพิพัฒน์ (10 พฤษภาคม พ.ศ. 2563 - ปัจจุบัน)
อื่นๆ

เป็น Producer ให้กับ ปอนด์-เอ-เอ็ม วง “เวิลด์ ไวด์ เว็บ (WWW)” ภายใต้สังกัด Goud Entertainment นอกจากนี้ยังแต่งเพลงในอัลบั้ม ได้แก่เพลง หนึ่งคำว่ารัก (the only word) และเพลง แอบไปมีใจ (พ.ศ. 2541)
ผู้จัดการประจำประเทศไทย คนแรกของ LINE Corporation
แหล่งข้อมูลอื่น

DEPA เปิดตัวรองผู้อำนวยการคนใหม่ “ดร.รัฐศาสตร์ กรสูตร”
‘เอ็ตด้า’ตั้งศูนย์ร้องเรียนออนไลน์ ดันตลาดอีคอมเมิร์ซไทยแข่งอาเซียน โดย เดลินิวส์ 1 กรกฎาคม 2558
ผุด 'กรีน อี-คอมเมิร์ซ' เร่งหนุนผู้ประกอบการไทยโกออนไลน์! ขยายโอกาส โดย ไทยรัฐออนไลน์ 29 มิ.ย. 2558
“เปปเปอร์” ลาออกจาก LINE ประเทศไทย เตรียมไปทำงานด้าน Digital Economy โดย Thumpups 3 กุมภาพันธ์ 2558
สุดปลื้ม! ดอกเตอร์หนุ่มคนใหม่ "เปปเปอร์ รัฐศาสตร์" คว้าปริญญาอีกใบ  โดย ASTVผู้จัดการออนไลน์	15 กรกฎาคม 2555 เก็บถาวร 2012-12-16 ที่ เวย์แบ็กแมชชีน
ซารีฟ สายนุ้ย

| ข้อมูลส่วนตัว |
| --- | --- | --- | --- |
วันเกิด:  15 เมษายน พ.ศ. 2523 (44 ปี)
สถานที่เกิด:  กระบี่
ส่วนสูง:  1.74 m (5 ft 8 1⁄2 in)
ตำแหน่ง:  กองหน้า
สโมสรอาชีพ*
| ปี |  ทีม |  ลงเล่น |  (ประตู) |
| 2545-2547 |  แบงค็อก ยูไนเต็ด |  42 |  (22) |
| 2548-2549 |  กลันตัน |  26 |  (13) |
| 2550-2553 |  แบงค็อก ยูไนเต็ด |  80 |  (27) |
| 2554-2555 |  บุรีรัมย์ ยูไนเต็ด |  13 |  (6) |
| 2555-2556 |  บีอีซี เทโรศาสน |  9 |  (1) |
| 2556-2557 |  สมุทรสงคราม |  27 |  (5) |
| 2558-2559 |  อ่างทอง |  10 |  (2) |
ทีมชาติ
| 2003–2004 |  ไทย |  2 |  (1) |
จัดการทีม
2016–2017:  อ่างทอง  (ผู้ช่วยผู้ฝึกสอน)
2018–:  แบงค็อก ยูไนเต็ด (ผู้ช่วยผู้ฝึกสอน)
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ซาริฟ สายนุ้ย ชื่อเล่น ริฟ (15 เมษายน พ.ศ. 2523) เป็นนักฟุตบอลชาวไทย และอดีตนักฟุตบอลทีมชาติไทย เกิดในจังหวัดกระบี่ ประเทศไทย
ซาริฟจบมัธยมศึกษาจากสวนกุหลาบวิทยาลัย เริ่มเล่นฟุตบอลตั้งแต่วัย 12 ปี แล้วเริ่มเข้าสู่มืออาชีพในวัย 18 ปี กับสโมสรฟุตบอลกรุงเทพพาณิชยการเป็นสโมสรแรก และปี 2545 ชนะเลิศฟุตบอลดิวิชั่น 1 กับ สโมรสรมหาวิทยาลัยกรุงเทพ สโมสรฟุตบอลแบงค็อก ยูไนเต็ด ได้สิทธิ์เลื่อนชั้นขึ้นไปเล่นในฟุตบอลไทยแลนด์พรีเมียร์ ลีก (Thailand Premier League) แล้วได้ถูกสโมสรฟุตบอลกลันตัน สโมสรฟุตบอลของประเทศมาเลเซีย ยืมตัวไปใน พ.ศ. 2548 แล้วกับมาเล่นที่ประเทศไทย ต่อในปี พ.ศ. 2550 โดยเล่นให้กับสโมสรฟุตบอลบุรีรัมย์ ยูไนเต็ด เขาถนัดในตำแหน่งกองหน้า หลังหมดสัญญาในปี พ.ศ. 2555 จึงเข้าไปอยู่ในสังกัดบีอีซี เทโรศาสน แต่อยู่ในทีมดังกล่าวได้เพียงปีเดียวก็ถูกปล่อยตัวหลังหมดสัญญา ภายหลังซาริฟได้เซ็นสัญญาเข้าร่วมสโมสรฟุตบอลสมุทรสงคราม เอฟซี ในปี พ.ศ. 2556 ด้วยสัญญาหนึ่งปี ในปี พ.ศ. 2558 เขาได้เซ็นสัญญาเข้าร่วมสโมสรฟุตบอลจังหวัดอ่างทอง ด้วยสัญญาหนึ่งปี
ซาริฟประกาศเลิกเล่นฟุตบอลเมื่อวันที่ 3 กุมภาพันธ์ พ.ศ. 2559 แล้วทำงานเป็นผู้ช่วยโค้ชให้กับทีมสโมสรฟุตบอลจังหวัดอ่างทอง
ซาริฟ โปรดปรานการสะสมรองเท้าสตั๊ด โดยเขามีรองเท้าสตั๊ดทั้งหมด 105 คู่
แหล่งข้อมูลอื่น

[ลิงก์เสีย]
อำเภอลำลูกกา

| อำเภอลำลูกกา |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Lam Luk Ka
ถนนลำลูกกาบริเวณหน้าวัดสายไหม
แผนที่จังหวัดปทุมธานี เน้นอำเภอลำลูกกา
พิกัด: 13°55′57″N 100°44′58″E﻿ / ﻿13.93250°N 100.74944°E﻿ / 13.93250; 100.74944
ประเทศ:  ไทย
จังหวัด: ปทุมธานี
พื้นที่
 • ทั้งหมด: 297.71 ตร.กม. (114.95 ตร.ไมล์)
ประชากร (2566)
 • ทั้งหมด: 294,207 คน
 • ความหนาแน่น: 988.23 คน/ตร.กม. (2,559.5 คน/ตร.ไมล์)
รหัสไปรษณีย์ : 12150, 12130 (เฉพาะตำบลคูคต)
รหัสภูมิศาสตร์: 1306
ที่ตั้งที่ว่าการ: ที่ว่าการอำเภอลำลูกกา หมู่ที่ 21 ตำบลลำลูกกา อำเภอลำลูกกา จังหวัดปทุมธานี 12150
 ส่วนหนึ่งของสารานุกรมประเทศไทย
ลำลูกกา เป็นอำเภอหนึ่งของจังหวัดปทุมธานีและเป็นเขตปริมณฑล​ของกรุงเทพมหานคร​โดยในพื้นที่มีหมู่บ้านจัดสรรและชุมชนอย่างหนาแน่น ปัจจุบัน​มีรถไฟฟ้าสายสีเขียวเปิดให้บริการที่สถานีคูคต
ที่ตั้งและอาณาเขต

อำเภอลำลูกกาตั้งอยู่ทางทิศตะวันออกเฉียงใต้ของจังหวัด มีอาณาเขตติดต่อดังนี้
ทิศเหนือ ติดต่อกับอำเภอธัญบุรี มีแนวเส้นขนานคลองรังสิตประยูรศักดิ์ไปทางทิศใต้ 1.6 กิโลเมตรเป็นเส้นแบ่งเขต
ทิศตะวันออก ติดต่อกับอำเภอองครักษ์ (จังหวัดนครนายก) และอำเภอบางน้ำเปรี้ยว (จังหวัดฉะเชิงเทรา) มีคลองสิบสี่เป็นเส้นแบ่งเขต
ทิศใต้ ติดต่อกับเขตหนองจอก เขตคลองสามวา เขตสายไหม และเขตดอนเมือง (กรุงเทพมหานคร) มีแนวคันนาระหว่างจังหวัดปทุมธานีและกรุงเทพมหานคร คลองพระยาสุเรนทร์ คลองหกวาสายล่าง คลองสอง แนวรั้วหมู่บ้านการ์เด้นโฮมวิลเลจ แนวรั้วอนุสรณ์สถานแห่งชาติ แนวเส้นตรงผ่านแนวรั้วโรงเรียนมัธยมสังคีตวิทยา กรุงเทพมหานคร แนวรั้วหมู่บ้านวังทอง แนวรั้วบริษัทดอนเมืองพัฒนา และถนนลำลูกกาเป็นเส้นแบ่งเขต
ทิศตะวันตก ติดต่อกับอำเภอเมืองปทุมธานี มีคลองเปรมประชากร ถนนลูกรัง และทางรถไฟสายเหนือเป็นเส้นแบ่งเขต
ประวัติศาสตร์

อำเภอลำลูกกาสมัยก่อนเป็นที่ราบลุ่มเต็มไปด้วยป่าพงป่าอ้อ เป็นที่อยู่อาศัยของสัตว์ป่าทั่วไป สภาพของพื้นที่เป็นที่รกร้างกว้างใหญ่ มีชื่อเรียกว่า "ทุ่งหลวง" ต่อมาในรัชสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ 5) ประมาณปี พ.ศ. 2433 พระองค์ทรงเห็นว่าทุ่งหลวงกว้างใหญ่ไพศาลมาก ควรให้ประชาชนเข้ามาอยู่เป็นที่พักอาศัยทำมาหากิน ประกอบกับมีพระราชดำริว่า กรุงสยาม คลองเป็นสำคัญ สมควรต้องขุดทุกปี จึงทรงพระกรุณาโปรดเกล้าฯ ให้บริษัทขุดคลองแลคูนาสยาม ดำเนินการขุดคลองหกวา เริ่มจากคลองซอยที่ 2 ไปจนถึงอำเภอบางน้ำเปรี้ยว จังหวัดฉะเชิงเทรา เป็นระยะทาง 900 เส้นเศษ และขุดคลองซอยที่เป็นระยะห่างกัน 60 เส้น จำนวน 16 คลอง ผลจากการขุดคลองนี้ทำให้ประชาชนที่อยู่ในถิ่นกันดารต่างอพยพหลั่งไหลเข้ามาอาศัยอยู่และทำการปลูกมากยิ่งขึ้น
สำหรับชื่ออำเภอลำลูกกานี้ตามประวัติบอกว่า แต่เดิมนั้นในท้องที่อำเภอนี้มีลำธารไหลผ่านมาบรรจบเป็นรูปตีนกา และปรากฏว่ามีนกมาอาศัยทำรังอยู่เป็นจำนวนมาก เพราะที่รวมของลำธารนี้อุดมสมบูรณ์ไปด้วยกุ้ง ปลา อาหารของสัตว์นานาชนิด ประชาชนจึงเรียกบึงนี้ว่า "บึงลำลูกกา" ตั้งแต่นั้นเป็นต้นมา เมื่อทางราชการได้ตั้งอำเภอขึ้นใกล้กับบึงนี้เมื่อประมาณ พ.ศ. 2447 จึงขนานนามว่า อำเภอลำลูกกา สันนิษฐานว่าเป็นเพราะนิยมใช้คำสั้น ๆ
วันที่ 21 สิงหาคม 2470 โอนตำบลคลองหกวาฝั่งใต้ของอำเภอหนองจอก ตำบลคลองเจ็ดของอำเภอมีนบุรี จังหวัดมีนบุรี และตำบลคูคตของอำเภอบางเขน จังหวัดพระนคร มาขึ้นกับอำเภอลำลูกกา
วันที่ 12 ธันวาคม 2481 โอนพื้นที่หมู่ 16,17,18 (ในขณะนั้น) ของตำบลคลองหกวาฝั่งใต้ ไปขึ้นกับตำบลคลองเจ็ด และตั้งตำบลคลองสิบสองหกวา แยกออกจากตำบลลำไทร ตำบลบึงทองหลาง และตำบลคลองหกวาฝั่งใต้
วันที่ 30 ธันวาคม 2484 เปลี่ยนแปลงเขตจังหวัดปทุมธานีกับจังหวัดพระนคร โดยโอนพื้นที่ตำบลสายไหมของอำเภอลำลูกกา จังหวัดปทุมธานี ไปขึ้นอำเภอบางเขน จังหวัดพระนคร
วันที่ 18  กรกฎาคม 2499  จัดตั้งสุขาภิบาลลำลูกกาในท้องที่บางส่วนของตำบลลำลูกกาและตำบลบึงคำพร้อย
วันที่ 12 ธันวาคม 2504 จัดตั้งสุขาภิบาลลำไทรในท้องที่บางส่วนของตำบลลำไทร
วันที่ 14 ตุลาคม 2507 เปลี่ยนแปลงเขตสุขาภิบาลลำลูกกา โดยขยายออกไปในบางหมู่บ้านของตำบลลำลูกกาและตำบลบึงคำพร้อย
วันที่ 28 เมษายน 2526 จัดตั้งสุขาภิบาลคูคตในท้องที่บางส่วนของตำบลคูคต
วันที่ 10 สิงหาคม 2532 ตั้งตำบลพืชอุดม แยกออกจากตำบลลำไทร
วันที่ 5 พฤษภาคม 2539 ยกฐานะจากสุขาภิบาลคูคตเป็นเทศบาลเมืองคูคต
วันที่ 25 พฤษภาคม 2542 ยกฐานะจากสุขาภิบาลลำลูกกาและสุขาภิบาลลำไทรเป็นเทศบาลตำบลลำลูกกาและเทศบาลตำบลลำไทร
การแบ่งเขตการปกครอง > การปกครองส่วนภูมิภาค

พื้นที่อำเภอลำลูกกาแบ่งเขตการปกครองเป็น 8 ตำบล
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | สี | แผนที่ |
| --- | --- | --- | --- | --- | --- | --- |
| 1. | คูคต | Khu Khot | 18 | 108,444 |   |  |
| 2. | ลาดสวาย | Lat Sawai | 11 | 70,223 |   |  |
| 3. | บึงคำพร้อย | Bueng Kham Phroi | 19 | 48,983 |   |  |
| 4. | ลำลูกกา | Lam Luk Ka | 21 | 30,820 |   |  |
| 5. | บึงทองหลาง | Bueng Thonglang | 22 | 10,942 |   |  |
| 6. | ลำไทร | Lam Sai | 14 | 8,572 |   |  |
| 7. | บึงคอไห | Bueng Kho Hai | 12 | 7,998 |   |  |
| 8. | พืชอุดม | Phuet Udom | 9 | 4,060 |   |  |
การแบ่งเขตการปกครอง > การปกครองส่วนท้องถิ่น

อำเภอลำลูกกาประกอบด้วยองค์การบริหารส่วนท้องถิ่น 11 แห่ง ได้แก่
เทศบาลเมืองคูคต ครอบคลุมพื้นที่ตำบลคูคต เฉพาะหมู่ที่ 4–5, 8–11, 13–18 และบางส่วนของหมู่ที่ 3, 6, 7 และ 12
เทศบาลเมืองลำสามแก้ว ครอบคลุมพื้นที่ตำบลคูคต เฉพาะหมู่ที่ 1–2 และบางส่วนของหมู่ที่ 3, 6, 7 และ 12
เทศบาลเมืองลาดสวาย ครอบคลุมพื้นที่ตำบลลาดสวายทั้งตำบล
เทศบาลตำบลลำไทร ครอบคลุมพื้นที่ตำบลลำไทร เฉพาะหมู่ที่ 2, 9 และบางส่วนของหมู่ที่ 1, 3–7 และ 10–11
เทศบาลตำบลลำลูกกา ครอบคลุมพื้นที่ตำบลบึงคำพร้อย เฉพาะหมู่ที่ 15–16 และบางส่วนของหมู่ที่ 4–6, 17 และ 19 และตำบลลำลูกกา เฉพาะหมู่ที่ 11, 18, 20–21 และบางส่วนของหมู่ที่ 5, 10, 12 และ 18–19
องค์การบริหารส่วนตำบลบึงคำพร้อย ครอบคลุมพื้นที่ตำบลบึงคำพร้อย เฉพาะหมู่ที่ 1–3, 7–14, 18 และบางส่วนของหมู่ที่ 4–6, 17 และ 19
องค์การบริหารส่วนตำบลลำลูกกา ครอบคลุมพื้นที่ตำบลลำลูกกา เฉพาะหมู่ที่ 1–4, 6–9, 13–17 และบางส่วนของหมู่ที่ 5, 10, 12 และ 18–19
องค์การบริหารส่วนตำบลบึงทองหลาง ครอบคลุมพื้นที่ตำบลบึงทองหลางทั้งตำบล
องค์การบริหารส่วนตำบลลำไทร ครอบคลุมพื้นที่ตำบลลำไทร เฉพาะหมู่ที่ 8, 12–14 และบางส่วนของหมู่ที่ 1, 3–7 และ 10–11
องค์การบริหารส่วนตำบลบึงคอไห ครอบคลุมพื้นที่ตำบลบึงคอไหทั้งตำบล
องค์การบริหารส่วนตำบลพืชอุดม ครอบคลุมพื้นที่ตำบลพืชอุดมทั้งตำบล
การคมนาคม

เส้นทางสายหลักของอำเภอลำลูกกา ได้แก่
ถนนลำลูกกา (ทางหลวงแผ่นดินหมายเลข 3312)
ถนนกาญจนาภิเษก (ทางหลวงพิเศษหมายเลข 9)
ถนนพหลโยธิน (ทางหลวงแผ่นดินหมายเลข 1)
ถนนวิภาวดีรังสิต (ทางหลวงแผ่นดินหมายเลข 31)
รถไฟฟ้าบีทีเอส สายสุขุมวิท ส่วนต่อขยาย ช่วงหมอชิต -  คูคต
เส้นทางสายรองของอำเภอลำลูกกา ได้แก่
ถนนนิมิตใหม่ (ทางหลวงแผ่นดินหมายเลข 3592)
ถนนหทัยราษฎร์
ถนนลำลูกกา-ธัญบุรี (คลอง 7) (ทางหลวงชนบท ปท.3004)
ถนน อบจ.ปท.2006
ถนนไสวประชาราษฏร์ (พระองค์เจ้าสาย)
การคมนาคม > รถโดยสารประจำทาง

ฝั่งถนนพหลโยธิน
รถเมล์ ขสมก. สาย 34 รังสิต - หัวลำโพง (รถธรรมดาและรถปรับอากาศ)
รถมินิบัสสาย 34 ฟิวเจอร์พาร์ครังสิต - BTS แยก คปอ. (รถธรรมดา)
รถเมล์เอกชนสาย 1-2E (34) (ทางด่วน) รังสิต - วัชรพล - หัวลำโพง (รถปรับอากาศ)
รถเมล์ ขสมก. สาย 39 ม.ธรรมศาสตร์ - สะพานใหม่ - อนุสาวรีย์ชัยฯ (รถธรรมดา)
รถเมล์ ขสมก. สาย 39 ตลาดไท - อนุสาวรีย์ชัยฯ (รถปรับอากาศ)
รถเมล์เอกชนสาย 1-4 (39) ม.ธรรมศาสตร์ - บางเขน (รถปรับอากาศ)
รถเมล์เอกชนสาย 1-5 (39) รังสิต - อนุสาวรีย์ชัยฯ (รถปรับอากาศ)
รถเมล์ ขสมก. สาย 59 รังสิต - ดอนเมือง - สนามหลวง (รถธรรมดาและรถปรับอากาศ)
รถเมล์ ขสมก. สาย 95ก รังสิต - บางกะปิ (รถธรรมดา)
รถเมล์ ขสมก. สาย 185 รังสิต - คลองเตย (รถธรรมดา)
รถเมล์เอกชนสาย 187 รังสิตคลองสาม - สี่พระยา (รถปรับอากาศ)
รถเมล์ ขสมก. สาย 503 รังสิต - สะพานใหม่ - สนามหลวง (รถปรับอากาศ)
รถเมล์เอกชนสาย 504 รังสิต - สะพานกรุงเทพ (รถปรับอากาศ)
รถเมล์ ขสมก. สาย 510 ม.ธรรมศาสตร์ - ดอนเมือง - อนุสาวรีย์ชัยฯ (รถปรับอากาศ)
รถเมล์ ขสมก. สาย 520 มีนบุรี - ตลาดไท (รถปรับอากาศ)
รถเมล์ ขสมก. สาย 522 (ทางด่วน) รังสิต - อนุสาวรีย์ชัยฯ (รถปรับอากาศ)
รถเมล์ ขสมก. สาย 522 (เสริม) สถานีรังสิต - BTS แยก คปอ. (รถปรับอากาศ)
รถเมล์เอกชนสาย 538 มทร.ธัญบุรี - รพ.สงฆ์ (รถปรับอากาศ)
รถเมล์เอกชนสาย 554 (ทางด่วน) รังสิต - กม.8 - ท่าอากาศยานสุวรรณภูมิ (รถปรับอากาศ)
รถเมล์ ขสมก. สาย 555 (ทางด่วน) รังสิต - การบินไทย - ท่าอากาศยานสุวรรณภูมิ (รถปรับอากาศ)
รถเมล์เอกชนสาย 1-31 คลองหลวง คลอง 5 - ศูนย์ราชการแจ้งวัฒนะ (รถปรับอากาศ)
รถตู้สาย ต.39 มีนบุรี - ฟิวเจอร์พาร์ครังสิต
รถตู้และรถมินิบัสสาย ต.95 ฟิวเจอร์พาร์ครังสิต - บางกะปิ
ฯลฯ
ฝั่งถนนลำลูกกา
รถเมล์เอกชน สาย 525 ลำลูกกา คลอง 12 - สวนสยาม (รถปรับอากาศ)
รถเมล์ชานเมืองสาย 374 รังสิต - ลำลูกกาคลองสิบหก (ใช้รถเมล์สาย ปอ.6250 วิ่งแทนชั่วคราว)
รถเมล์ชานเมืองสาย 374 ปากทางลำลูกกา - ฟ้าคราม (ลำลูกกาคลองสอง) (รถธรรมดา)
รถเมล์ชานเมืองสาย 374 ปากทางลำลูกกา - เปียร์นนท์ (ลำลูกกาคลองสาม) (รถธรรมดา)
รถเมล์ชานเมืองสาย 374 ลาดสวาย - BTS คูคต (ลำลูกกาคลองสี่) (รถปรับอากาศ)
รถเมล์ชานเมืองสาย 374 ลำลูกกาคลองสิบ - รังสิตคลองเจ็ด (ใช้รถสองแถววิ่งแทนชั่วคราว)
รถเมล์ ขสมก. สาย 543 บางเขน - ลำลูกกาคลองเจ็ด (รถปรับอากาศ)
รถเมล์ ขสมก. สาย 543 (เสริม) บางเขน-กรมการปกครอง ลำลูกกา คลอง 9 (รถปรับอากาศ)
รถสองแถวสาย 1009 ตลาดวงศกร - ลำลูกกาคลองสี่
รถเมล์ชานเมืองสาย 1117 โลตัสลำลูกกาคลองหก - รังสิตคลองแปด (ใช้รถสองแถววิ่งแทนชั่วคราว)
รถสองแถวสาย 1222 รังสิตคลองสี่ - ลำลูกกาคลองสี่
รถสองแถวและรถตู้สาย 1304 มีนบุรี - ลำลูกกาคลองเจ็ด
รถสองแถวสาย 6046 ซอยพหลโยธิน 62 - ซอยเย็นฉ่ำ
รถเมล์ชานเมืองสาย 6250 รังสิต - ลำลูกกาคลองสิบ (รถปรับอากาศ)
รถตู้สาย ต.117 (ม.รามคำแหง) - ปากทางลำลูกกา - ลำลูกกาคลองแปด
อื่น ๆ
รถสองแถวสาย 6038 เซียร์รังสิต - ซอยรังสิต-นครนายก 18 - สะพานฟ้า (ยกเลิกแล้ว)
รถสองแถวสาย 6038 เซียร์รังสิต - ซอยรังสิต-นครนายก 2 - สะพานฟ้า (ยกเลิกแล้ว)
รถสองแถวสาย 6038 เซียร์รังสิต - จามร - สนามกอล์ฟธูปะเตมีย์ (ยกเลิกแล้ว)
รถสองแถวสาย 6038 เซียร์รังสิต - หมู่บ้านพฤกษา 20
ขนส่งทางราง

รถไฟฟ้าบีทีเอส
ชุมชนบ้านริมคลองสายใหมในอำเภอลำลูกกา
ถนนลำลูกกา
อิรักในอาณัติ

รัฐอารักขาเมโสโปเตเมีย มีชื่อเรียกอย่างเป็นทางการว่า ราชอาณาจักรในอาณัติของสหราชอาณาจักร (อาหรับ: الانتداب البريطاني على العراق al-Intidāb al-Brīṭānī ‘Alá al-‘Irāq) สถาปนาประเทศเมื่อ ค.ศ. 1921 ภายหลังการปฏิวัติอาหรับในปี ค.ศ. 1920 ภายใต้บันทึกความเข้าใจว่าด้วยเมโสโปเตเมียในอาณัติอันเป็นจุดเริ่มต้นของสนธิสัญญาอิรัก-สหราชอาณาจักรเมื่อ ค.ศ. 1922.
ฟัยศ็อล บิน ฮุซัยน์ บิน อะลี อัลฮาชิมีได้รับการสถาปนาพระอิสริยศเป็นพระมหากษัตริย์แห่งซีเรียโดยสภาแห่งชาติซีเรีย ณ กรุงดามัสกัส เมื่อ มีนาคม ค.ศ. 1920 ต่อมาทางฝรั่งเศสได้ถอดพระอิสริยยศในระหว่างสงครามซีเรีย-ฝรั่งเศสเมื่อเดือนกรกฎาคม. แต่สหราชอาณาจักรโดยกองกำลังบริเตนในตะวันออกกลางได้ให้การรับรองฐานันดนในฐานะสมเด็จพระราชาธิบดี, โดยกองทัพอากาศ (RAF) เป็นผู้ควบคุมบังคับบัญชากองกำลังทหาร, โดยพฤตินัย; สหราชอาณาจักรได้บริหารปกครองดินแดนจนถึงปี ค.ศ. 1932.
รัฐบาลพลเรือนได้เข้าบริหารประเทศช่วงระหว่างสงคราม โดยมีข้าหลวงใหญ่ เซอร์ เพอร์ซี ค๊อก, และ รักษาการณ์ผู้บังคับัญชากองทหาร พันเอก อารืโนลด์ วิลสัน. ได้เข้าควบคุมสถานการณ์ภายหลังนายทหารอังกฤษถูกฆ่าที่เมืองนาจาฟ อันเป็นจุดเริ่มต้นของขบวนการชาตินิยม และ การต่อต้านการปกครองของบริเตน ยกเว้นเขตปกครองตนเองเคอร์ดิสถานที่บริเตนยังให้ความดูแลอารักขา
หนังสืออ่านเพิ่ม

Barker, A. J. The First Iraq War, 1914-1918: Britain's Mesopotamian Campaign (New York: Enigma Books, 2009). ISBN 978-1-929631-86-5
Fuccaro, Nelida, " The Other Kurds" (London: IB Tauris, 1999)
Dodge, Toby "Inventing Iraq" (2009)
Fieldhouse, David K. Western Imperialism in the Middle East, 1914–1958 (2006)* Fisk, Robert. The Great War for Civilisation: The Conquest of the Middle East, (2nd ed. 2006),
Jacobsen, Mark. "'Only by the Sword': British Counter‐insurgency in Iraq," Small Wars and Insurgencies 2, no. 2 (1991): 323–63.
Simons, Geoff. Iraq: From Sumer to Saddam (2nd ed. 1994)
Sluglett, Peter. Britain in Iraq: Contriving King and Country, 1914–1932 (2nd ed. 2007)
Vinogradov, Amal. "The 1920 Revolt in Iraq Reconsidered: The Role of Tribes in National Politics," International Journal of Middle East Studies 3, no. 2 (1972): 123–39
แม่แบบ:ประเทศอิรัก
แม่แบบ:Territories of the British Empire
33°20′N 44°23′E﻿ / ﻿33.333°N 44.383°E﻿ / 33.333; 44.383
ชิโฮะ โยชิมูระ

ชิโฮะ โยชิมูระ (ญี่ปุ่น: 吉村志穂; อังกฤษ: Shiho Yoshimura; 13 ธันวาคม ค.ศ. 1989 – ) เป็นนักกีฬาวอลเลย์บอลหญิงชาวญี่ปุ่น เธอมีชื่อเล่นคือ ชิโฮะ ซึ่งเล่นให้แก่ทีมอาเงโอะเมดิกส์ ในการแข่งขันวี.พรีเมียร์ลีก
เนื่องด้วยหน้าตาที่สวยใสของชิโฮะ เธอจึงเป็นที่รู้จักและได้รับความสนใจจากผู้คนจำนวนมาก
ประวัติ

ชิโฮะ โยชิมูระ เกิดที่อิเซฮาระ จังหวัดคานางาวะ เธอเริ่มเล่นวอลเลย์บอลตั้งแต่เป็นนักเรียนระดับชั้นประถมศึกษาปีที่ 3 และเมื่อเธอเข้าศึกษาต่อที่โรงเรียนมัธยมปลายคาวาซากิ ทาจิบานะ ใน ค.ศ. 2007 เธอสามารถสร้างผลงาน ด้วยการพาทีมดังกล่าว ติดอันดับหนึ่งใน 4 ทีมยอดเยี่ยม ในการแข่งขันกีฬาวอลเลย์บอลมัธยมปลายแห่งประเทศญี่ปุ่น
ในปี ค.ศ. 2008 เธอได้เข้าร่วมทีมมหาวิทยาลัยโทไกพร้อมกับอาการิ โอมิ, คานาเมะ ยามางูจิ โดยทำหน้าที่ตำแหน่งตัวตบหัวเสา ในการแข่งขันลีกดิวิชัน 2 และในเดือนธันวาคมของปีเดียวกันนี้ ทีมของเธอได้อันดับสองในการแข่งขันวอลเลย์บอลชิงแชมป์มหาวิทยาลัยแห่งประเทศญี่ปุ่น ที่ซึ่งเธอเป็นผู้อยู่เบื้องหลังในการผลักดันทีมให้ประสบผลสำเร็จ
เดือนกรกฎาคม ค.ศ. 2011 เธอได้รับเลือกให้เป็นตัวแทนทีมชาติญี่ปุ่นในการแข่งขันวอลเลย์บอลในกีฬามหาวิทยาลัยโลกครั้งที่ 26 และในเดือนธันวาคมของปีเดียวกันนี้ เธอได้เข้าแข่งขันรายการวอลเลย์บอลชิงแชมป์มหาวิทยาลัยแห่งประเทศญี่ปุ่นอีกครั้ง โดยเธอได้รับรางวัลทำคะแนนยอดเยี่ยม
เดือนธันวาคม ค.ศ. 2011 เธอได้เข้าร่วมทีมอาเงโอะเมดิกส์ในการแข่งขันวี.ชาลเลนจ์ลีก
ในการแข่งขันวี.ชาลเลนจ์ลีก ฤดูกาล 2012/13 ทีมของเธอได้ประสบความสำเร็จโดยการครองแชมป์ได้เป็นสมัยที่ 2 รวมถึงเธอยังได้รับรางวัลนักวอลเลย์บอลหน้าใหม่ยอดเยี่ยม
ผลงานที่ผ่านมา

ประวัติการร่วมทีม
ตัวแทนทีมชาติในการแข่งขันกีฬามหาวิทยาลัยโลก - ค.ศ. 2011, 2013
รางวัลที่ได้รับ
ค.ศ. 2013 - รางวัลนักวอลเลย์บอลหน้าใหม่ยอดเยี่ยม วี.ชาลเลนจ์ลีก ฤดูกาล 2012/13
บรรณานุกรม

เก็กกังวอลเลย์บอล. ฉบับเดือนเมษายน ค.ศ. 2011. หน้า 75
แหล่งข้อมูลอื่น

Vリーグ 公式プロフィール เก็บถาวร 2014-10-08 ที่ เวย์แบ็กแมชชีน
東海大学女子バレーボール部公式サイト เก็บถาวร 2014-06-18 ที่ เวย์แบ็กแมชชีน
| ด ค กอาเงโอะเมดิกส์ ฤดูกาล 2014–2015 |
| --- | --- |
สตาฟฟ์โค้ช:  หัวหน้าผู้ฝึกสอน: โทชิอากิ โยชิดะ  ผู้ฝึกสอน: เค็งโงะ มิโนวะ  ผู้ฝึกสอนพิเศษ: เคโกะ ฮาระ  ผู้ฝึกสอน: ไดกิ อิโมโตะ 
ตัวเซ็ต:  1 โนโซมิ สึชิดะ  13 ชิโอริ โออูชิ  24 โคโยมิ โทมินากะ 
ตัวตบหัวเสา:  2 ซาชิโกะ ฮิงาชิทานิ  3 ชิโฮะ โยชิมูระ  4 ชิโฮะ คนโด  5 ทาเคดะ เอริ  6 ซาโอริ อาริตะ  11 เคียวโกะ อาโอยากิ  15 เคลลี เมอร์ฟี  16 อาซูกะ มินาโมโตะ  17 นาสึโกะ โคซาซะ  18 มิกุ เบโนกิ  19 ยูกิ อารากิ 
ตัวบล็อกกลาง:  9 มามิ มิอูระ  10 โยชิกะ โอกาโมโตะ  12 เอริกะ อารากิ  20 ยูโกะ มารูยามะ  21 หวัง ย่าเฉิน 
ตัวรับอิสระ:  7 อากาเนะ ยามางิชิ  8 ไม เซกิ  23 ริซะ โอมูโระ
ซิตี้แบงก์ประเทศไทย

| --- | --- |

ประเภท: บริษัทมหาชน
ก่อตั้ง: 22 พฤศจิกายน พ.ศ. 2510
สำนักงานใหญ่: 399 อาคารอินเตอร์เชนจ์ 21 ถนนสุขุมวิท แขวงคลองเตยเหนือ เขตวัฒนา กรุงเทพมหานคร
บุคลากรหลัก: นฤมล จิวังกูร (กรรมการผู้จัดการใหญ่) ณัฐพันธุ์ อัศว์วิเศษศิวะกุล รองกรรมการผู้จัดการใหญ่  ต่อพันธ์ ตู้จินดา รองกรรมการผู้จัดการใหญ่
เว็บไซต์: www.citibank.co.th
ธนาคารซิตี้แบงก์ เป็นธนาคารต่างประเทศที่มีสาขาในประเทศไทย เริ่มก่อตั้งกิจการในประเทศไทย เมื่อวันที่ 22 พฤศจิกายน พ.ศ. 2510 ด้วยการจดทะเบียนในวงเงินร้อยละ 50 ตามกฎหมาย ในรูปบริษัท กรุงเทพ เฟิร์สท ความมั่นคงในการลงทุน และในปี พ.ศ. 2522 ได้เริ่มดำเนินในรูปแบบของบริษัทการเงินสินเชื่อแห่งชาติครั้งแรก ต่อมาภายหลัง ปี พ.ศ. 2527 ซิตี้แบงก์ประเทศไทย ได้รับใบอนุญาตประกอบการพาณิชย์ในระบบสาขาการธนาคาร กระทั่งวันที่ 1 พฤศจิกายน พ.ศ. 2528 ซิตี้แบงก์ได้จดทะเบียนอย่างเป็นทางการในประเทศไทย โดยซิตี้แบงก์ (ประเทศไทย) ได้รับการจัดอันดับให้เป็นธนาคารต่างชาติที่ใหญ่ที่สุดและมากที่สุดของไทย โดยวัดจากบัญชีทางการเงินบริษัทที่มั่นคงและจำนวนลูกค้า
ในวันที่ 14 มกราคม พ.ศ. 2565 ซิตี้แบงก์ประกาศเลือกธนาคารยูโอบีเป็นผู้ชนะในการซื้อกิจการธนาคารกลุ่มลูกค้าบุคคลและบัตรเครดิตในประเทศไทย โดยธนาคารยูโอบีได้ดำเนินการจัดตั้ง บริษัท ยูโอบี แคปิตอล เซอร์วิสเซส จำกัด เข้ารับโอนกิจการตั้งแต่วันที่ 1 พฤศจิกายน พ.ศ. 2565 และยูโอบียังได้รับสิทธิ์ในการใช้เครื่องหมายทางการค้า ตราสัญลักษณ์ และการประชาสัมพันธ์ภายใต้แบรนด์ ซิตี้ อย่างต่อเนื่อง โดยมี ธนาคารซิตี้แบงค์ สาขากรุงเทพ ซึ่งเป็นบริษัทย่อยของยูโอบี แคปิตอล เซอร์วิสเซส เป็นผู้ให้บริการ โดยการเปลี่ยนแปลงตราสัญลักษณ์ และการควบรวมลูกค้าในกลุ่มบัตรเครดิตและกลุ่มบริหารความมั่งคั่งเข้ากับ ธนาคารยูโอบี (ประเทศไทย) ได้ดำเนินการเสร็จสิ้นเมื่อในวันที่ 21 เมษายน พ.ศ. 2567 ทั้งนี้ กิจการสินเชื่อบุคคล และสินเชื่อหมุนเวียนส่วนบุคคล จะยังคงเป็นการให้บริการภายใต้ บริษัท ยูโอบี แคปิตอล เซอร์วิสเซส จำกัด ต่อไป โดยใช้เครื่องหมายการค้า "ยูโอบี เอ็กซ์เพรส" ส่วนธนาคารซิตี้แบงก์ประเทศไทยจะเหลือการให้บริการเฉพาะลูกค้านิติบุคคลเท่านั้น
แหล่งข้อมูลอื่น

เว็บไซต์อย่างเป็นทางการ เก็บถาวร 2009-02-28 ที่ เวย์แบ็กแมชชีน
| ด ค กธนาคารไทย ธนาคารพาณิชย์ไทย และสถาบันการเงินที่มีสาขาในประเทศไทย |
| --- | --- |
ธนาคารกลาง:  ธนาคารแห่งประเทศไทย 
ธนาคารพาณิชย์ไทย:  กรุงเทพ  กรุงไทย  กรุงศรีอยุธยา โตเกียว-มิตซูบิชิ ยูเอฟเจ  กสิกรไทย  เกียรตินาคินภัทร  ซีไอเอ็มบีไทย  ทหารไทยธนชาต  ทิสโก้  ไทยพาณิชย์  ไทยเครดิต  ยูโอบี  แลนด์ แอนด์ เฮ้าส์   ไอซีบีซี (ไทย)  เอเอ็นแซด (ไทย)  แห่งประเทศจีน (ไทย)  ซูมิโตโม มิตซุย ทรัสต์ (ไทย)  สแตนดาร์ดชาร์เตอร์ด (ไทย) 
ธนาคารพาณิชย์ต่างประเทศ:  ซิตี้แบงค์  ซูมิโตโม มิตซุย แบงกิ้ง คอร์ปอร์เรชั่น  ฮ่องกงและเซี่ยงไฮ้แบงกิ้งคอร์ปอเรชั่น  ดอยซ์แบงก์  นิตเทล  เจพีมอร์แกนเชส  แบงค์ออฟอเมริกา (แห่งอเมริกาเนชั่นแนลแอสโซซิเอชั่น)  อินเดียนโอเวอร์ซีส์  อาร์ เอช บี  โอเวอร์ซี-ไชนิสแบงกิ้งคอร์ปอเรชั่น  มิซูโฮ คอร์ปอเรต  เมกะ สากลพาณิชย์  บีเอ็นพี พารีบาส์ 
สถาบันการเงินเฉพาะกิจของรัฐ:  พัฒนาวิสาหกิจขนาดกลางและขนาดย่อมแห่งประเทศไทย  เพื่อการเกษตรและสหกรณ์การเกษตร  เพื่อการส่งออกและนำเข้าแห่งประเทศไทย  ออมสิน  อาคารสงเคราะห์  อิสลามแห่งประเทศไทย  บรรษัทประกันสินเชื่ออุตสาหกรรมขนาดย่อม  บรรษัทตลาดรองสินเชื่อที่อยู่อาศัย 
สถาบันการเงินที่ไม่ใช่ธนาคาร:  กรุงศรี คอนซูมเมอร์ เจเนอรัล คาร์ด เซอร์วิสเซส  บัตรกรุงศรีอยุธยา  โลตัสส์ มันนี่ เซอร์วิสเซส  อยุธยา แคปปิตอล เซอร์วิสเซส  ซิตี้ คอนซูเมอร์ โปรดักส์ (ประเทศไทย)  ซิตี้คอร์ป ลิสซิ่ง  เงินติดล้อ  บัตรกรุงไทย  พรอมิส  เมืองไทย ลิสซิ่ง  อเมริกัน เอ็กซ์เพรส  อิออน ธนสินทรัพย์  อีซี่ บาย  เอเซียเสริมกิจลีสซิ่ง  ไอร่า แอนด์ ไอฟุล 
ธนาคารในอดีต:  มณฑล  เกษตร  เอเชียทรัสท์ (สยาม)  แหลมทอง  ศรีนคร  เอเชีย  รัตนสิน  ยูโอบีรัตนสิน  นครธน  นครหลวงไทย  สแตนดาร์ดชาร์เตอร์ดนครธน  ไทยทนุ  ดีบีเอสไทยทนุ  สหธนาคาร  มหานคร  กรุงเทพฯ พาณิชย์การ  สินเอเชีย  เอ ไอ จี  จีอี มันนี่  ไทยธนาคาร  เอบีเอ็น แอมโร เอ็น.วี.  ธนชาต